Chaban-Delmas stadionas

Stade Chaban-Delmas yra futbolo stadionas Bordo, Prancūzijoje. Namų rungtynes žaidžia FC Girondins de Bordeaux. Iki 2001 m. stadiono pavadinimas buvo Stade du Parc Lescure. Tais metais buvo pervadintas į politiko Jacques Chaban-Delmas, buvusio Bordo mero, ėjusio pareigas nuo 1947 iki 1995 m., garbei.

Istorija 
Stadionas pastatytas 1930 m. su įrengtais dviračio takeliais (velodromu). 1935 m. buvo rekonstruotas artėjančiam 1938 m. III pasaulio futbolo čempionatui. 1938 m. birželio 12 d. buvo oficialiai atidarytas.
 
Stade Chaban-Delmas talpina 34 462 žiūrovus. Daugiausia žiūrovų susirinko 1985 m. balandžio 24 d; rungtynių tarp Girondins de Bordeaux ir Juventus FC atėjo pažiūrėti 40 211 žiūrovų. 1998 m. stadione vyko šešios XVI pasaulio futbolo čempionato varžybos. Taip pat 2007 m. regbio pasaulio taurė.
 
2011 m. liepos 19 d. klubas pranešė statysiąs naują, 43 500 sėdimų vietų stadioną. Statybų darbai turėtų būti pradėti 2011–2012 m. sezono gale.

Galerija

Nuorodos 

 Nuotraukų galerija 

Prancūzijos futbolo stadionai
Bordo sportas